منين
من يا دين
من تصلي تقلد ياهو؟؟
حته نحصلك تعيين
عدنه الحوزه.....صارت مكتب
معليهم تتبع يا مذهب
كل الهمهم تتبع ياهو...وتصلي وياهم عالباطل
وتحصل ميه وميتين...
ما يردونك كلش دارس
قابل بلوه؟؟ يعلمونك تحجي بحرفين
حجي احسين...حجي اعبيس...
شيكلولك تصرخ حاضر!!
ولو سمعوك تعارض حكهم....السانك ينكص نصين
لحيه تربي
تطمغ كصتك
سبحه تسبح....حت لو جان تسبح غنوه!!
حجي اعبيس...حجي احسين....مبخوتين وداعة جدك
تسبيحك يطلع للدين
وحسب حدك...من تصلي موش بكيفك
الجامع كونه امنيصلي
يدعي الحجينه المسكين
وجيب الفايل...ودي الفايل
هاي انساها
بالبيت اكعد حت لداوم
انته اجاهد ولدين الله.....شنهي ادورلك تعيين
حجي اعبيس...حجي احسين
كلها تحبهم ...
ولخاطرهم تاخذ راتب
يمكن راتبهم شدتين
بس بردونك كون تجاهد
وحجيك مو حجي (القائد)
حاضر تمشي حاضر ترجع
ومكوك مشيك بالطين
الميحبهم كلش كافر....والكافر ممنوع نشوفه
اكتل هذا ..وذبح ذاكه
نضملك مو جنه اثنين
وكون تعاند لتمر بيهم ...حجاج وزارو بيت الله
(تدري الجامع هم بيت الله)
وكل حجي يطوفه بمرتين
هاي القصه وسمع مني
ميهمهم صدك (جنسيتك)...كل الهمهم!!
تتبع ليهم....لو تنسه ابالك تعيين
وطلع بره
ومن مال الله
واهل الموكب يم الحجي
مد جدرك ونخاهم بلكت
يملونه بجم صم طحين